พพ. ชวนซื้อของขวัญสีเขียว ประหยัดพลังงานรับวันปีใหม่
นายประพนธ์ วงษ์ท่าเรือ อธิบดีกรมพัฒนาพลังงานทดแทนและอนุรักษ์พลังงาน (พพ.) เปิดเผยว่า ในเดือน ธ.ค.นี้ พพ. ได้รณรงค์ให้ประชาชนเลือกซื้อสินค้าและอุปกรณ์ประหยัดพลังงาน (Green gift) หรือของขวัญสีเขียว เพื่อเป็นของขวัญในเทศกาลปีใหม่ โดยแนะนำให้เลือกซื้อสินค้าที่ติด เครื่องหมายประหยัดพลังงานประสิทธิภาพสูงเบอร์ 5 ที่ได้รับการรับรองโดย พพ. ซึ่งเป็นฉลากที่แสดงเครื่องหมายยืนยันถึงคุณภาพและประสิทธิภาพของการประหยัดพลังงานในกลุ่มเครื่องใช้ไฟฟ้า สินค้าครัวเรือน และสินค้าที่มีการพัฒนาด้านนวัตกรรมและความคิดสร้างสรรค์ รวม 27 รายการ,การเลือกซื้อสินค้าและอุปกรณ์ที่มีการติดฉลากเบอร์ 5 เป็นส่วนหนึ่งให้ประชาชนมีส่วนร่วมรณรงค์ให้เกิดการประหยัดพลังงาน แม้ว่าอาจมีราคาที่สูงกว่าผลิตภัณฑ์ทั่วๆไป 5-10% แต่มีความคุ้มค่าทั้งด้านการประหยัดพลังงานลงได้ 30% และมีอายุใช้งานที่ยาวนาน ซึ่งสินค้าในกลุ่มนวัตกรรมเป็นสินค้าในกลุ่มใหม่ที่ พพ.ให้การรับรอง ในเรื่องของการส่งเสริมการผลิตสินค้าแนวคิดใหม่ อาทิ อุปกรณ์ไฟฟ้าที่มีส่วนประกอบของโซลาร์เซลล์ อุปกรณ์ส่องสว่าง (แอลอีดี) เพื่อการตกแต่งในเทศกาลต่างๆ เครื่องปรับอากาศ ตู้เย็น โทรทัศน์ เครื่องซักผ้า เครื่องทำน้ำอุ่น เตาไมโครเวฟ กาต้มน้ำไฟฟ้า เตากระทะไฟฟ้า หม้อหุงข้าว หลอดไฟ.
นายประพนธ์ วงษ์ท่าเรือ อธิบดีกรมพัฒนาพลังงานทดแทนและอนุรักษ์พลังงาน (พพ.) เปิดเผยว่า ในเดือน ธ.ค.นี้ พพ. ได้รณรงค์ให้ประชาชนเลือกซื้อสินค้าและอุปกรณ์ประหยัดพลังงาน (Green gift)หรือของขวัญสีเขียวเพื่อเป็นของขวัญในเทศกาลปีใหม่
เลือกซื้อสินค้า,สินค้าประหยัดพลังงาน,ฉลากเบอร์ 5,ของขวัญปีใหม่,ประหยัดพลังงาน